شه‌فه‌ق نيوز/ به‌هرام قاسمى قسه‌كه‌ر وه‌ناو خارجيه‌ى ئيرانى، وت: شا عه‌بدوڵڵاى دويه‌م پادشاى ئوردن هه‌ڵه‌يگ ستراتيجى و بنه‌ڕه‌تى كردگه‌ له‌ تاريفكردن ترۆر و رويكردن تومه‌ت دژ ئيران.
قاسمى له‌ گفتگوويگ وه‌ل رووژنامه‌ى واشنتۆن پۆست ك(شه‌فه‌ق نيوز)ئاگادارى بوى، وت: شاى ئوردن كه‌فته‌سه‌ هه‌ڵه‌يگ ستراتيجى له‌ تاريفكردن ترۆر و ئه‌و قسه‌يليه‌ له‌ڕوى نه‌فاميه‌و هاتگه‌ وه‌رانوه‌ر روێداگه‌يل ناوچه‌گه‌و بايه‌سه‌ شاى ئوردن ته‌ماشايگ ئاماره‌يل فه‌رمى له‌باره‌ى ئه‌و ئوردنيه‌يله‌ بكردێاد ك هانه‌ ناو رزه‌يل داعش و ئه‌وسا ره‌خنه‌ له‌ ئيران بگرتياد ك ها به‌ره‌ى نوايين جه‌نگ دژ ترۆر.
جى باسه‌، قاسمى هه‌ميش وت: له‌وه‌ر خاتر پشتگيرى ئاسايش و سه‌قامگيرى و يه‌كێتى له‌ ناوچه‌گه‌، خاستر ئه‌وه‌سه‌ شاى ئوردن وه‌خته‌يليگ ته‌رخان بكا ئه‌را شيه‌وكردن مێژوو و جوگرافياى ناوچه‌گه‌.
